
Coli.  Magd .  Cantabr.  Socio  y 


MATTH^O  CLARK, 

E  T 


JOSEPHUS  LETHERLAND. 


S.  D. 


Obis  ,  Amici  optimi ,  quo¬ 
rum  gratillimo  comitatu  in  A- 
cademiam  Lugdunenfem  pri¬ 
mo  introdu&us  fum  ,  Opu- 
fculum  hoc  Academicum  dico; 
vix  dignum  fane  quod  vos  acci¬ 
piatis  :  Id  vero  an  melius  con¬ 
feci  ITe  poflem,  nefcio  ;  majori  cum  diligentia 
certe  potui  :  Sed  cum  diligentiam  meam  in 

*  2  res 


DEDICATIO. 


*.  . 


Vy-.. 


res  magis  neceflarias  me  majori  cum  fra- 
£iu  conferre  polle  fentiam  >  ad  mediocrita¬ 
tem  tantum  afpiro  :  fatis  habens  fi  non  pe- 
jus  edam  opus ,  quam  juveni  candidato  con¬ 
donare  velit  Profefforum  illuftrium  humani¬ 
tas  :  Materiam  igitur  fufcipio,  quam  line  mul¬ 
to  labore  vel  follicitudine  tra&o ,  Auttorum 
veterum  fcrinia  facile  compilans  ,  &  ex 
variis  Centonem  meum  non  admodum  cu¬ 
riose  contexens.  Et  inter  Amicos  quidem 
noftros ,  a  quibus  omnia  mea  confflia  appro¬ 
bata  effe  velim  ,  vos  Advocatos  vel  Patro¬ 
nos  meos  habere  cupio  ,  qui  non  ignoretis 
quibus  rationibus  excufari  queat  hxc  mea 
differendi  indiligentia.  Non  autem  Opufcu- 
lum  hoc  vobis  dicare  volo,  ut  fit  animi  gra¬ 
ti  monumentum  fempiternum  ,  ut  loqui  a- 
mant  nonnulli  ,  multas  enim  ,  ut  opinor, 
vobis  gratias  debebo ,  cum  hoc  leve  munuf- 
culumnon  amplius  extabit.  Kdl.  'jf ullis,  1724. 
Lugduni  Batavorum. 

DISSERTATIO  MEDICA 
INAUGURALIS, 

D  E 


E  N 


E. 


iim  ab  optima  magiftra  Experientia 
nondum  edoCtus  fim  ,  mihi  dabitis 
hanc  veniam  ,  LeCtores  eruditi  ,  ut 
propriis  opinionibus  &  conjectu¬ 
ris  hodie  parcam  ,  &  prifcorum  fen- 
tentias  proponens  5  in  illorum  aucto¬ 
ritate  delitefcam  :  Neque  vobis  mi¬ 
niis  gratum  fore  fpero  ,  praecocium 
&  juvenilium  opinationum  loco  ,  vetera  atque  graviffi- 
ma  accipere  praecepta ,  quae  vel  rationibus  probabilibus, 
vel  longo  ufu  &  Experientia  duCti ,  artis  noftrae  Patres 
atque  Principes  de  morbi  periculofiffimi  curatione  olim 
tradiderunt :  Illorum  igitur  fententias  de  curanda  Phre¬ 
nitide  conabor  hic  defcribere*  quantum  eas  ex  illis  reli¬ 
quiis  affequi  potero ,  quae  nobis  quali  tabulae  de  vetuftae 
medicinae  naufragio  nunc  fuperfunt. 

A  Mor- 


■  -n 

Morbus  de  quo  fcribere  inftituo  ,  a  verbo  c))ggW,  ut 
noftis  ,  Grxce  nomen  habuit  :  Et  quoniam  id  verbum 
apud  prifcos  (a)  Graecos  tum  mentis  tum  fepti  tranfverft 
nomen  fuit  commune  ,  inde  factum  eft  ut  initio  tum 
mentis  continuum  in  febre  delirium  ,  tum  fepti  tranfver- 
fi  morbus  acutus  ,  communi  nomine  cppmm  appeliaren-  ‘ 
tur.  A  Platone  philofopho  (b)  faftumeft  ut  feptum  tranf- 
verfum  nomen  vetuftum  cfrggw  amitteret  >  quum  enim  is 
in  ea  fententia  fuerit  ,  ut  liane  partem  in  corpore  pro 
(c)fepto  pofitam  effe  cenferet  inter  duas  animae  partes, 
quas  in  peflrore  &  in  jecinore  conftituitj  Tantum  valuit 
ejus  in  philofophia  auftoritas,  ut  exinde  a  pofterioribus 
hxc  pars  ^oc  eft3  feptum  communiter  ap¬ 

pellata  fuerit.  Inde  vocabulum  <ppen$  m§nti  proprium  fa¬ 
ctum  eft  ,  quod  ei  fortafte  folium  per  tranfl&tionem  pri¬ 
mo  accommodatum  fuerat  ab  hominibus  prifcis  qui  men¬ 
tem  ia  prxeordiis  fedem  habere  opinabantur:  Et  quem¬ 
admodum  nomen  <J>ggW  a  fepto  tranfverfo  ad  mentem , 
fic  nomen  Qpvfas  a  fepti  tranfverft  morbo  ad  mentis  de¬ 
lirium  tranflatum  efle  verifimiie  videtur.  Sed  de  hoc 
Grammatici  viderint  $  diverfx  funt  enim  fuper  hac  re 
fententiae.  Certam  vero  morbi  definitionem  hic  praemit¬ 
tere  neceffe  non  habebo  ,  nam  id  mihi  propofitum  eft , 
ut  quicquid  reperiam  in  veterum  fcriptis  de  curanda 
phrenitide  id  huic  meo  opufculo  fine  difcrimine  inferam^ 
quoniam  de  ifto  malo  fcribere  inftituo  ,  quod  illi  phre- 
nitidem  nominabant  ,  five  unum  five  etiam  plures  mor¬ 
bos  ifto  nomine  defignaverint.  Inter  illorum  plerosque 

qui- 

(a)  ®p'.vtX4  (iUslXovi  o\  'Zfyxcuoi  rs  Erotian. 

o.h  o  7roLtyrr)$  Qpens  v.ct\&  T5  ^«^«^^•SchoIiaPreiidodym.  in  II.  ,w.  v.  $o4* 

(b)  V«Galen.  in  libris  de  loc.  afFedt.  Cap.  ubi  de  Septi  tranfverfi  moi*- 

bis  a8ic•'  ,  ,  . 

(e)  Tas  ei$  ro  auTut  7ijzv7t$*  Piat.  inTkn&o» 


< 


/ 


INAUGURALIS.  4  3 

quidem  convenit  phrenitide m  efle  ,  ubi  eft  continua  in 
febre  dementia  ;  verum  de  mali  fede  fumtna  diflenfione 
certatum  eft  ,  utpote  qux  ex  animi  fede  definiatur ,  & 
luper  illa  celebratiilima  quxftione  quam  diverfx  M)  fue¬ 
rint  Philofophorum  fententix  ,  vos  minime  ignaros  effe 
credo.  Hxc  autem  fubtilius  perfequi  non  eft  hujus  loci. 
Siquid  aliud  ad  explicationem  dictu  neceflarium  fit  ,  id 
curationibus  ipfis  fubtexam ,  quas  tradere  nunc  aggredior. 

Et  utinam  ab  Hippocrate  liceret  incipere :  Sed  magni 
illius  Grxcx  ,  ut  ne  dicam  etiam  noftrx,  medicinx  Pa¬ 
rentis  &  Auctoris  de  hujus  morbi  curatione  nullum 
omnino  fcriptum  habemus  ,  (<0  tefte  Cxlio  Aureliano  , 
locuplete  vetuftatis  auftore.  In  iis  tamen  libris  qui  fub 
Hippocratis  nomine  nunc  habentur  .  plures  curandi  ra¬ 
tiones  reperio.  Ut  in  ifta  prifcx  medicinx  Epitome  ©el 
srafiavinfcripti ,  quam  in  ufum  populi,  quos ib.am.s Grx- 
ce  vocat,  confcriptam  fuifle  conftat,  hxc  de  Phrenitide 
tradita  funt.  ,, Ubi  phrenitis  occupat,  primum  levis  fe- 
„  bris  detinet ,  &  dolor  circa  praecordia  ,  magis  autem 
„  dextera  ad  hepar  :  ciim  autem  quartum  aut  quintum 
,) diem  attigerit,  tum  febris  vehementior  ,  tum  dolores 
3, majores  fiunt,  colorque  biliofus  redditur,  &  mens  of~ 
,,  fenditur  :  Huic  ad  dolorem  eadem  qux  in  morbo  la- 
,,  terali  exhibere ,  (Tcilicet  (0  qux  bilem  &  pituitam  a 
,,  parte  afte&i  deducant  ,  quod  fit  alvum  per  clyfteres 
3,  refrigerantes  eluendo ,  &  exhibendo  forbitionem  &  po¬ 
liones  acidiores  quibus  fputum  educatur)  &  qua  parte 
,,  dolor  detinet  tepefacientia  admovere  ,  Alvum  etiam 

A  2  ,,  cu_ 

(d)  V.  librum  de  Philof.  dogm.  apud  Plutarch.  Galen.  aut  Eufebiutn 

'•in  prsep.  Evangel.  capite  ixov.  Sext.  Empir.  adv.  M  a  thema*. 

Cic.  Tufc.  Quxft.  Tertull.  de  anim.  Aurelian.  Acut.i.  §.  &  aJios. 

(e)  Libro  de  Phrenitid.  cap.n. 

( f )  V.  curationem  pleuriticorum  ibi  antea  traditam. 

55 curare 5  &  eadem  reliqua  facere,  excepto  quod  ad  vi- 
3 3  nura  attinet  *  In  potum  vero  quicquid  volueris  exhi- 
3jbere  ,  praeterquam  vinum  ,  vel  acetum  cum  aqua 
,3  &■  meile  dare:  Vinum  utique  tum  in  hoc  morbo 3  tum 
J5in  quibusvis  aliis  (#)  ubi  febris  ejl  3  mente  lxfis  mini¬ 
anae  convenit  :  Caput  autem  multa  calida  fovere  in 
33  hoc  morbo  utile  eft  5  nam  mollito  &c  laxato  corpore 
3)fudor  movetur,  alvi  urinaeque  vix  aperiuntur,  at- 
„  que  xger  ex  oppreffo  levatus  &  quietus  fit.  Hicmor- 
3,  bus  oritur  ex  bile  commota  ubi  ad  vifcera  Sc  feptum 
3,  transverfum  refederit.  Ha£tenus  Epitomes  au£tor  quem 
Hippocratem  magnum  fuifle  nefcio  >  cum  Chryfippi 
Cnidii  fefta  convenire  in  nonnullis  plane  video  ;  velut 
in  illo  celebri  (g)  dogmate  De  veni  ncnfecandl ;  Quip- 
pe  in  Pleuritide,  Peripneumonia ,  Phrenitide  &  Caufb 
'(hoc  eft,  ut  ipfe  explicat  febre  vifcera  perurente)  aliis¬ 
que  morbis  omnium  acutiflimis  de  fanguinis  millione  ne 
verbum  quidem  ullum  in  hoc  libello  reperietis.  Videtis 
autem  quem  morbum  fub  phrenitidis  nomine  defcribat; 
quod  vel  ex  iis  qux  ante  dixerat  fatis  clare  perfpicitur  : 
nam  cum  in  initio  libelli  fuperiorum  partium  morbos  de¬ 
leri  p  fer  at  ,  ad  eofque  tranfit  qux  in  cavitate  fiunt  fic 
enim  illam  partem  Latine  fignificare  licet,  quamGrxce 
xoi \ixv  appellat,  hoc  eft,  &  (h)  pedoris  &  abdominis  re¬ 
gionem  ,  qux  a  faucibus  ad  inguina  intus  continetur  ; 
Morbi  cavitatis ,  inquit  hi  funt  ;  Pleuritis  ,  Peripneu¬ 
monia,  Phrenitis,  Caufus.  Ex  quo  patet  ab  illo  quidem 
auftore  fepti  tranfverfi  morbum  fub  Phrenitidis  nomine 

figni- 

(g)  V.  Galenum  in  libris  de  V.S.  contra  Eraliftratum  Sc  EraHHratseos 
&  in  lib.  de  curat,  per  V.  S.  (*)  Sic  legunt  nonnulli. 

(b)  KofPllJJ  ,  '7TU7Z>, i  SJ  VZTC  TO  tiC  p  VftM  gj  CC  Kj  V  &  & CO OS  CAIIOTS, 

Erotian.  idem  apud  Galenum  notatur.  Kuifus  Ephefius  a  vocas 
eam  regionem. 

fignlficari.  In  libro  qui  de  morbis  tertius  infcrrbitur , 
hxc  quoque  de  Phrenitide  tradita  funt  :  ,,  Phrenitides 
„ fiunt  etiam  ex  aliis  morbis:  Hrec  autetri  fub  illo  malo 
35 patiuntur  5  Septimi  transverfum  adeo  dolet,  ut  hujus 
33 regionem  ne  tangi  quidem  finant  >  Febris  accedit, 
,3 mente  alienantur,  &  immotis  oculis  afpiciunt,  &  alia 
,, faciunt  illis  fimilia  qui  pulmonis  #  morbo  laborant, 
„  quando  illo  quidem  morbo  laborantes  mente  alienati 
,3  funt.  Flos  tepefacientibus  humidis  fovere  oportet  & 
,,  potionibus  praeterquam  vino  ,  &  ii  fieri  poffit  per  fu- 
3,  periora  purgare  ;  per  tuflim  autem  &  fputum  quem- 
33  admodum  in  pulmonis  morbo  furfum  educere  oportet’, 
3, fin  miniis,  alvum  movere  ut  dejiciat,  &  praecipue  po¬ 
rtionibus  diluentibus  humedtare  maxime  prodeft.  Sic 
ille,  five  Polybus  ut  credunt 'nonnulli ,  fi  ve  quis  alius 
fuerit:  Curationem  autem  cum  illa  quam  fupra  tradidi  con¬ 
venire  s  Sc  ne  hoc  quidem  audtore  de  mittendo  fanguinc 
quicquam  hic  praeceptum  efle  animadvertitis:  Quod  quam 
longe  difcrepet  a  praeceptis  Hippocratis  quae  in  libro  de 
ratione  vidtus-  in  morbis  acutis  *  legimus  non  opus  eft 
ut  vos  admoneam.  In  eodem  libro  alibi  defcripta  eft 
Peripneumonise  curatio  ,  quam  eandem  phrenitidi  quo¬ 
que  convenire  perhibet.  Ea  vero  in  his  praecipue  con¬ 
fidit,  ut  primo  caput  relevetur,  nequa  defluxio  fiat  in 
pedtus  ,  deinde  ut  diluentibus  &  dulcibus  potionibus 
folvatur  3  fi  quid  intus  eft  coagulatum  ,  poftea  ut  iis 
medicamentis  quibus  fputa  moveantur  iisque  fimul  qui¬ 
bus  ducatur  alvus  ,  fic  moderata  fit  curatio  ,  ut  neque 
per  alvi  aftridtionem  intendatur  Febris  ,  neque  per  ni¬ 
miam  dejedtionem  alio  ducatur  humor,  quem  per  fupe- 
riora  evacuare  fetius  effet.  Hxc  quidem  circa  Phreniti- 

A  3  dis; 

(*}  Texi.  17.  Com.  4.  GaL 

dis  .curationem  pnrcepta  funt  in  illis  libris  ,  quos  & 
Hippocrate  magno  confcriptos  ftiilTe  hodie  vulgo  credi¬ 
mus. 

Ah  Hippocrate  ut  aetate  fic  fama  proximus  fuit  Dio- 
cles  Caryftius,  qui  circiter  Philippi  vel  Alexandri  Ma¬ 
gni  tempora  medicinam  in  Graecia  fecit.  Hic  phrenitico 
fi  juvenis  effet,  (i  viribus  integris,  fi  fanguis  abundaret, 
li  vino  deditus  fuiflet  y  fanguinem  mitti  debere  (i)  feri-" 
pfit  3  etiam  poft  quartum  diem  ,  nonnullis  poft  fepti- 
mum  vel  ottavum.  Illo  quidem  remedio  veteres  fic  fero 
uti  folitos  effe  00  reperio  3  id  quod  ab  fEgyptiorum  ve- 
tufta  difciplina  illos  fervaffe  credibile  eft,  ubi  ante  quar¬ 
tam  certe  diem  movere  quidquam  medicis  non  licuit  (0  3 
hoc  autem  ut  ferum  auxilium  a  pofterioribus  repudia¬ 
tum  efie  icitis  (m).  Venas  autem  Diocles  non  folum  in 
brachio  fed  etiam  fub  lingua  fecandas  efie  propofuit. 
IJtile  quoque  phreniticis  balneum  efie,  fi  modo  viribus 
valentes  eflent.  Etiam  allio  ad  Phrenitidem  ufus  efttefte 
Plinio  Secundo  (n),  naturalis  hiftorix feriptore ,  (o)  ideo 
forte  quod  ciirn  illud  adversus  Ebrietatem  valere  exifti- 
tnaret  ,  etiam  mentem  phreniticis  redditurum  crederet, 
vel  etiam  quod  urinam  ciendi  vim  haberet  ,  quam  illis 
pelli  me  fupprefiam  efie  vidimus.  Haec  de  phrenitico 
morbo  quali  fragmenta  confervata  funt  ex  illius  anti- 
quiflimi  &  celeberrimi  medici  libris  3  in  quibus  quidem 
perdendis,  nos  magnam  jadhiram  feciife,  imo  vero  omnium 
pulcherrima  prifeae  medicinae  monumenta  perdidifle 
«cenfendutn  eft  :  nam  fi  ea  praecipua  laus  eft,  quaeab  excel¬ 
lentibus  ingenio  animatoribus  ,  &  a  caftiffimis  judicibus 

pro- 

fi)  Aurei.  Acirt.  i.  n,  (k)  Hippocr.  lib.  3.  Epidem.  §,  3.  /Egr.  $. 
iCfaleu.  Ifag.*cap.  1 3.  (1)  V.  Ariftot.  libris  de  Republici.  (m)  V.Celf. 

4,  Aurelian.  paffim.  Galen.  ubi fupra.  (n)  N.  H.20.  6. 

1 iq)  Hipp.  de  .rat.  vidi,  -inanorb.  acur,  Tcxc.  So,  Com,  4,  Galea, 

proveniat,  hic  certe  inter  veteres  medicos  primas  tnlifle 
videtur,  quem  illi  ipfi  Athenienfes,  quorum  ut  ait  Ci¬ 
cero,  femper  fuit  prudens  fincerumque  judicium  ,  funi- 
mo  illo  atque  unico  condecorabant  Elogio:  ALTER. 
HIC  HIPPOCRATES:  quo  majus  illo  tempore  dari 
non  potuit  *  tum  enim  adhuc  recens  erat  inter  Graecos 
illius  magni  viri  memoria,  qui,  ut  cum  Sorano  dicam, 
ovfjiTHLoutV  tLu)  'EMctJk  Srtytfnvm  i9owjLutcQtj. 

A  nobis  autem  ad  aliafeftinandum  eft,  &  ad  eam  aetatem 
jam  transeundum,  in  qua  floruerunt  in  AEgypto  artium  & 
medicinas  ftudia,  fub  regibus  Ptolornasis  literarum  &  ar¬ 
tium  magnis  Fautoribus.  Et  circa  haec  quidem  tempora, vi¬ 
num  infanientibus  in  febre  utile  effe,vir  magni  nominisEra- 
iiftratus  contra  priores  autores  (Y)  affirmavit  :  Et  haud 
ita  multo  poft,  ut  videtur,  Cleophantus  id  praecipuum 
in  febribus  auxilium  effe  (Y)  contendit,  ejufque  Sectam 
fecuti  funt  nonnulli  ,  de  quibus  poftea  dicendum  erit. 

Ad  Heraclidem  vero  Tarentinum  Empiricum  nunc 
veniendum  ,  cujus  quamvis  tempora  incerta  fmt ,  tamen 
illum  florentibus  Tarentinorum  opibus  vixiffe  probabile 
(»)  eft*  vigentibus  itidem  in  ^Tgypto  &  in  Afia  litera- 

riim 

(p)  Aurelian.  Acut.  i.  T$.  (q)  Plin.  N.  Bift.  Galen.  Celf.  g.  14. 

(r)  Clericus,  fi  redie  memini  (nam  duJum  eft  quod  illius  praeclarum 
opus  infpexerim)  hunc  Heraclidem  recentiorem  efte  fufpicatur,  in  eam 
opinionem  indudtus  propter  locum  ifium  ubi  Apollonius  Mus  (quem il¬ 
le  Apollonium  ifium  Empiricum  a  Celfo  in  praefatione  memoratum  efte 
cenfet)  dicitur  a  Strabone  vixifle  * w&s.  Sed  quarrrlaxe  illud  xaf  v- 
apud  Strabonem  ufurpetur  ,  jamdudum  a  Voffio  notatum  eft,  lib. 
de  Hiftor*  G raec.  ubi  de  Pofidonio  agit:  Id  non  advertens  eundem  hunc 
errorem  de  Heraclide  Erythraeo  &  Apollonio  erravit  Conringius  ,  In- 
trodudt.  ad  Medicinam.  Neque  video  ubi  Clericus  reperiat  apud  Stra¬ 
bonem  ,  Apollonium  ifium  Heraclidis  Erythraei  erv%o,\a?lw 7  ipfum  quo¬ 
que  fuifte  Erythraeum. 

rum  &  artium  ftudiis,  in  quibus  locis  eum  Empiricas  fe~ 
ftse  dogmata  didiciffe  admodum  verifimile  videtur.  Hic 
autem  (Q  pracepir,  ut  phrenitici  primo  in  tenebris  ha¬ 
berentur  ?  &  ut  duceretur  alnus,  &  ut  mitteretur  eodem 
die  fanguis:  Caput  quoque  aqua  fovendum  efle,  in  qua 
Laurus  decofta  effet  *  dein  tondendum  5  &  iterum  fo¬ 
vendum,  dein  rofa  ungendum  effe  proponit:  &  illi  po- 
ftea  Cataplafma  imponendum  quod  conficitur  ex  polline 
Sc  aqua  mnlfa,  adjeftis  etiam  oleo  lentifcino,  Iride  Il¬ 
lyrica,  &  Calamo  aromatico  $  noviflime  unguento  quod 
peucedanum  ,  caftoreum  &  opium  recipit  ,  caput  Sc  na¬ 
res  impleri  debere  fcribit:  Vefpere  decoftis  papavere  &c 
ferpyllo ,  ex  ea  aqua  caput  foveri ,  &  ex  medicamentis 
quae  (y}  opiata  recipiunt  ,  paulum  quantum  fatis  eft 
mulfo  dilui  &  potui  dari  jubet  :  Alvum  autem  quotidie 
duci  debere  dixit ,  &  aegrum  abftinentia  uti ,  ufquedum 
morbi  rem iflio  fiat ,  deinde  jufculo  gallinaceo  &  ptifn 
fanse  vel  hordei  vel  oryzae  cremore,  poftea  cibis  variis  uti. 
Et  haec  quidem  communia  funt:  Praeter  haec  in  hoc  mor¬ 
bo  proprias  quafdam  obfervationes  adhiberi  debere  pro¬ 
ponit.  Ergo  fi  ex  cruditate  phreniticus  quisquam  eft, 
huic  fanguinem  mitti  non  oportere,  fed  ejus  vice  purga¬ 
tionem  ex  fcammonio  utilem  fore,  caetera  vero  quae  fu- 
pra  pofita  funt  eadem  adhibenda  fore  5  praeterquam  quod 
huic  Cataplafma  non  nifi  bene  vacuato  corpore  in  caput 
imponi  debere  dicat.  Ac  fi  fanguine  non  abundare  cor¬ 
pus  ,  caput  vero  folum  impletum  effe  videatur  ,  venam 
in  fronte  recte  fecari  ait.  Illud  etiam  videndum  an  ex 
corruptione  phrenitis  non  invadat,  his  enim  alvum  du-  ; 

cere 

(s)  Aureli  an.  Acu-t.  x.  17.  - 

.  (t)  Bechicum,  Diafpermaton.  Diacodion.  V.  apnd  Ceif.  5,  25,  Galea,' 
Ub,  JeComp.  med.  &rc. 

cere  &  aquam  liberalius  potui  dare  convenit  *  aliquando 
etiam  mulfum  ,  &  vinum  Chium  vel  Rhodium  primo  dilu¬ 
tum,  deinde  etiam  meracius  exhibere.  Hattenus  ille  nobilis 
Empiricus,  vir  bonus  fk  fimplicis  veritatis  amicus,  cujus  in 
arte  medica  prudentia  ,  diligentia  ,  fides  &  probitas  , 
apud  veteres  autores  paucis  quidem  verbis,  at  digne  ta¬ 
men  celebrata  funt.  Animadvertitis  autem  opiatorum 
ufum  hoc  autore  primo  fuiffe  phreniticis  adhibitum ; 
&eam  quidem  medicinam  ab  Empirica  Sefta  nunc  pri¬ 
mum  in  morbis  acutis  ufurpatam  fuiffe  c*onftat  5  quod 
quamvis  non  fine  niulto  diferimine,  prsecipue  in  hoc 
morbo  fiat  ,  ubi  fepe  mala  eft  in  veternum  propenfio, 
tamen  a  (V)  pofterioribus  ufque  ad  (Y)  noftra  tempora 
ex  Empiricorum  antiqua  difciplinst,  cum  aliqua  quidem 
cautione  fervatum  effe  video  :  Verum  illius  olim  quidem 
celeberrimae  feftte  feripta  interciderunt  univerfa,  ejufque 
memoria  pene  extin&a  eft,  &  ipfum  nomen  in  vitupera¬ 
tionem  abiit :  nifi  quod  noftris  demum  temporibus  in  Sy- 
denhamo  noftro  tum  fe£ta  tum  mores  Heraclidis  revixiffe 
videantur.  Quod  eo  libentius ‘hic  commemoro,  tum  ut 
curationem  quam  phreniticis  adhibuerit  (y)  Sydenhamus 
obiter  adnotare  liceat  *  ut  qui  Heraclidis  exemplo  8c 
opiata  &  fortiores  purgationes,  libentius  quidem  quam 
in  hoc  morbo  nonnulli  folent,  videtur  ufurpaffe  :  tum 
etiam  ut  quantum  honorem  populari  noftro  tribuam  , 
teftari  poffim  $  qui  quidem  vir  fimplex  ,  antiquisque 
moribus  medicus ,  in  antiquorum  medicorum  principum 
confortio,  juxta  Heraclidem  lingulari  probitate  virum, 

re- 

(v)  Galen.  &c.  (x)  Riverius  in  Praxi.  ^Sydenham.  de  morb.  Acuu 

Coefhaave.  Ap.  781. 

(y)  Sydenh.  demorb.  Atut.  §.  1,  cap.4. 

re£te  collocari  videtur.  Sed  ex  via  digredior:  Jam  ad 
alia  tempora  veniendum  eft  ,  &  ad  hominem  longe  di* 

verfum  ••  •  ;« 

Afclepiades  Magnus  primus  ex  medicis  Romanis  fuit, 
qui  nominis  celebritatem  aliquam  adeptus  eft>HicPompeii 
Magni  &  Ciceronis  temporibus  vixit,  hujus  etiam  me¬ 
dicus  &  amicus  extitit  >  medicorum  autem  longe  ek> 
quentiffimus  ,  quippe  ciim  ab  oratoria  docenda  ad  me¬ 
dicinam  faciendam  acceflerit  :  In  Philofophia  maxime 
fedlatus  eft  doctrinam  Leucippi  &  Democriti  ,  illi  fere 
0)  fimilem  quam  Epicurei  profitebantur,  Sz  quam  ho¬ 
die  Mechanicam  appellamus.  Ea  enim  in  Italid  tum 
temporis  maxime  vulgaris  fuit  Philofophia^  fe£ta- 
Multa  vero  tum  in  Philofophia,  tum  in  medicina  muta¬ 
vit  ,  quae  a  plurimis  fcriptoribus  memoriae  tradita  funt. 
T am  celebris  igitur  faftus  eft ,  ut  Antiochus  Academicus, 
(haud  certe  fe£tae  fuse  morem  fervans,  quem  oportuit  in 
omnibus  hunc  nemini  medicorum  fecundum- 

efle  audacter  prommciaverit.  Cornelius  Cefus  no- 
fter  fuo  more  verecundius  eum  multarum  rerum  autorem 
bonum  efle  (c)  prsedicat.  Quae  vero  in  phrenitide  cu¬ 
randa  maxime  innovaverit ,  ex  ipfis  ejus  curationibus  vi¬ 
debitis,  quas  in  Cornelii  Celfl  &  Ccelii  Aureliani  libris 
'  •  "  hu- 

(z)  Ab  Epicurea  in  nonnullis  difcrepavit ;  vellit  circa  neceffitatem , 
de  qua  re  erravit  Clericus  in  Afclepiadis  hiftoria,  ubi  credidit  Aurelia¬ 
num  erraviffe  5  ut  fentietis  fi  de  Leucippi  &  Democriti  fenrenriis  circ& 
neceffitatetn  confulatis  Laerc.  in  vit.  Leucipp.  &  Democric.  Ciceronem 
Luculi.  &  libro  de  Fat.  Sextum  Empiric,  adverf.  Phyfic,  pag.  577.  Edit. 
Fabricii  ut  caeteros  taceam. 

(a)  Vide  illa  quse  apud  Ciceronem  de  Amafanii  &  Catii  fcriptis  va¬ 
riis  in  locis  narranrur,  pra?cipue  initio  lib.  4.  Tufc.  Quteft.  Lib.  quoque 
primo  de  Finib,  Hor.  Sat.  II.  4.  v.  1.  &c. 

(b)  Apud  Sext,  Empiric.  adv.  Mathemar.  (c)  Celf.4*4* 

hujufmodi  fuifle  fcriptum  eft.  Phreniticum  in  loco  lu¬ 
cido  haberi  debere  ,  &  primis  morbi  diebus  a  cibo  po¬ 
tu  &  fomno  abftineri ,  &  ei  alvum  per  Clyfterem  duci, 
mulfum  quoque  exhibendum  efle,  led  meile  ante  deco¬ 
cto  j  ne  ex  eo  flueret  alvus ;  8c  odoramentis  &  fomentis 
ex  caftoreo,  peucedano,  .ruta  &  aceto  utendum  efle  di¬ 
xit  j  vefpere  ut  agro  daretur  aqua  pracepit,  tum  ut  fri¬ 
ctio  admoveretur  lenis  }  poftero  die  iisdem  omnibus  fa¬ 
ctis  excepta  alvi  ductione ,  vefperi  ei  daretur  forbitio  & 
aqua ,  rurfiisque  frictio  abhiberetur  ,  vel  etiam  lenis  ge- 
ftatio  }  per  hac  enim  nos  confecuturos  ut  fomnus  acce¬ 
dat.  Sed  crebram  alvi  ductionem  in  hoc  morbo  maxime 
vituperavit,  &  pracipue  fanguinis  miflionem ,  a  qua  qui¬ 
dem  fic  abhorruifle  dicitur ,  ut  perinde  efle  dixerit  fan- 
guinem  phreniticis  mitti  ,  ac  fl  trucidentur  j  utique  ex 
eo  futurum  efle  ut  ager  vel  in  cardiacum  vel  in  vocis 
defeftionem  incidat ,  vel  per  totam  vitam  perpetua  fa¬ 
tuitate  laboret.  Et  hac  curandi  ratio  mitior  faltem  •,  Illa 
vero  magis  anceps ,  qua  nonnullos  agros  tra&avifle  fer¬ 
tur,  quam  &  ipfe  Grace  <piM7m.^cCo\>;y ,  hoc  efl,  pe¬ 
riculi  plenam  appellavit.  Ea  vero  in  hoc  praecipue  con- 
fiftit,  ut  mulfum  &  vinum  falfum  &  meracum  ea  copia 
dentur ,  donec  ager  omnino  ebrius  ex  iis  fiat.  Per  hac 
enim  nos  ea  omnia  cititis  confecuturos  ait  ,  qua  ex  for- 
bitione  &  frictione  fperavimus  ;  utique  venarum  pulfus 
excitabitur,  &  ager  ex  fomno  fanefcet.  In  qua  cura¬ 
tione  nefcio  an  Cleophantum  iecutus  fit  Afclepiades , 
quem  quidem  in  pluribus  fequebatur  (e)  ;  ipfum  certe  ne¬ 
mo  ex  medicis  iterum  temere  fequi  debet:  Calius  Au¬ 
relianus  ille  methodica  medicina  vaferrimus  interpres 

hanc 

(4)  Cjtl,  Aurei.  1. 15.  (e)  Celf.  3. 14. 

hanc  curationem  pluribus  argumentis  &  jocis  exagitat , 
quas  quidem  tranfcribere  nolo$  folum  unam  ex  ejus  fe- 
ftivitatibus  accipite  5  fcilicet  hanc  medicinam  ait  phre¬ 
niticis  re&e  praecipi ,  quum  illam  certe  nemo  fanas  men¬ 
tis  accepiffet  (*).  Haec  de  Afclepiadis  medicina  didta 
fufficiant.  Ex  ejus  difcipulis  notiffimus  Themifon  fuit5 
in  quem  &  illud  maledici  poetas  didtum  eft(g}. 


_  quorum  fi  nomina  quaeras  > 

Vromtius  expediam  quot  amaverit  Hippia  machos > 
§uot  Themifon  aegros  autumno  occiderit  uno . 

‘adeo  ut  II  Poetas  fides  fit  ,  &  hujus  curationes  non  mi¬ 
nus  videantur  extitiffe  (biAoTra^CoAcq.  Ab  Afclepiadis  au¬ 
tem  fe&a  tandem  defcivit,  &  novam  feflram  ,  eamque. 
in  praeceptis  omnium  timidiflimam  in  fene£tute  condi¬ 
dit  ,  quas  Methodica  appellata  eft.  Phreniticos  hac  ra¬ 
tione  curandos  effe  proponit  (h_)  :  Initio  morbi  mulfum 
Sc  forbilia  exhibere  ,  etiam  cucurbitam  8c  poma  dare  * 
&  per  hyemem  aceto  >  per  aeftatem  aqua  quibus  admi¬ 
xta  fit  rofa  caput  fovendum  effe  dicit  ,  &:  tertio  vel 
quarto  morbi  die  aqua  &:  oleo  3  adjefto  etiam  hederae 
vel  ferpylli  vel  menthae  fucco  :  Et  fi  per  morbi  accef- 
fionem  in  thorace  fervor  eft,  rofa  fovendum  effe  5  tum 
etiam  faciem  frigida  perfundi  debere :  Balneum  poft  ter¬ 
tium  diem  utile  effe  fcribit  ,  fi  primo  in  folium  defcen- 
dat  aeger,  deinde  perfricetur,  tum  iterum  in  folium  de- 
fcendat ,  &  poft  balneum  caput  rofa  perfundatur.  Ciim 

de- 

( f )  Pag.  quem  locum  non  capit  Scboliaftes :  enim  apud  Aurei,  ibi 
eft  autem  3  adhibere  eft  habere ,  propriam  eft  phreniticam . 

(g)  Juvenal.  Sat.  10.  (h;  Aurei.  AcSc.  i.itf. 


\ 


♦ 


\ 


v 


/ 


INAUGURALIS.  13 

declinet  morbus ,  vinum  liberaliter  adhibendum  effe,  ni¬ 
ti  quid  mali  ex  ufii  vini  fieri  conflet  ,  tum  enim  aqua 
denuo  per  triduum  vel  quatriduum  uti  oportepit.  Haec 
quidem  Themifon  praecipit,  quae  ut  non  optima  forte, 
fic  ea  neque  omnino  periculofiflima  videtis  effe  reme¬ 
dia. 

Ad  Cornelium  Celfum  nunc  venimus,  elegantiflimum 
noftrum  &  vere  Atticum  feriptorem  ,  cujus  curandi  ra¬ 
tionem  malim  ut  ex  ejus  libris  quam  ex  mea  narratione 
accipiatis.  (^Videbitis  autem  hunc  ubi  primo  morbi  re- 
miffio  vel  etiam  aliqua  imminutio  eft  ,  ftatim  fanguiois 
miffione,  deinde  alvi  duftione  uti,  tum  interpofito  die 
caput  tondere  ,  &  aqua  fovere  in  qua  reprimentes  her- 
bx  deco&ae  fint  ,  deinde  rofam  adhibere  ,  &  rutam  ex 
aceto  ,  &  medicamenta  fternutationem  efficientia  nari¬ 
bus  admovere,  nifi  fi  admodum  imbecillus  aeger  fit,  huic 
enim  fatis  effe  proponit  fi  rofd  adjefto  ferpyllo  caput  fit 
madefa&um.  Herbae  quoque  muralis  &  folani  fuccum, 
fi  utroque  fimul  caput  impleatur,  utilem  fore  praedicat. 
Ciim  fe  febris  remiferit,  friftione  utendum  effe,  &omni 
ftudio  tum  nitendum,  ut  aegri  mens  ad  meliora  abduca¬ 
tur  j  tum  vero  crocinum  unguentum  cum  irino  in  caput 
re£fce  dari  ,  ex  quibus  fperandum  erit  fomnum  acceflu- 
rum  fore  :  Qui  fi  ex  his  minimi  accedat  ,  arceflendum 
tum  demum  illis  medicamentis  effe,  quae  papaver &:hy- 
ofcyamum  &"  alia  ejufmodi  recipiunt  ,  vel  intus  datis, 
vel  etiam  ad  caput  frontem  adhibitis  5  ea  tamen  cau¬ 
tione  ,  ut  ne  aegrum  in  talem -fomnum  conjiciamus  ex 
quo  illum 'excitare  poftea  non  poflimus:  Ad  fomnum 
etiam  conferre  geftationem  poft  cibum,  vel  filanicaden- 

B  3  tis 

(i)  Celf.  3.  18. 

tis  lene  tnurmor,  vel  le£ti  fufpenfi  motum.  Etfifanguis 
initio  mifliis  non  fit  ,  cucurbitularum  ufutn  utilem  fore, 
fi  occipitio  incifo  admoveantur.  In  potum  autem  aquam 
muliam  >  hyeme  quidem  ad  ternos  cyathos  ,  seftate  vero 
ad  quatuor  dari  debere.  Cibum  autem  infirmum,  ma¬ 
xime  forbitionem  in  hoc  morbo  convenire  ,  &  ea.  qui¬ 
dem  moderatione  dandum  effe  ,  ut  neque  per  impletio- 
nem  infaniat  ager  ,  neque  per  imbecillitatem  cardiacus 
fiat  3  qui  quidem  exitus  in  morbis  acutis  peftiferus  eft. 
Hac  eft  curatio  quam  apud  illum  prudentilfimum  auto- 
rem  fcriptam  efie  reperietis. 

Proxime  Celfum  Aretseus  refte  collocari  (k)  videtur, 
is  quoque  fcriptor  elegantifiimus.  Ejus  autem  curandi 
praecepta  haec  funt :  Principio  quidem  praecipit  ut  aeger 
in  tali  loco  collocetur  ,  ubi  mens  ejus  ex  rebus  juxta  . 
eum  pofitis  quam  minimam  offenfionem  accipiat,  dein¬ 
de  ut  primo  vel  fecundo  die  fanguis  ex  brachio  mittatur* 
fi  vero  delirium  tardius  accedat  ,  tum  venae  fedtionem 
ad  feptimum  ufque  differendam  fore,  ultra  hunc  vero, 
illam  inutilem  effe  proponit  :  Neque  multum  (anguinis 

mitti 

(k)  Alicer  a  do&iffimis  quibusdam  viris  ftatutum  eft.  In  codice  A- 
retxi  qui  multis  in  locis  per  Jofephum  Scaligerum  corre&us  ,  in  hujus 
.Academiae  Bibliotheca  fervatur,  adversus  Henifchii  conje&uram  ,  qui 
Aretaum  Plinio  recentiorem  eflfe  credidit  ,  haec  ad  marginem  feripta 
animadverti.  ,,  At  vetuftifflmum  efie ,  &  florentibus  Graeciae  opibus  vi- 
,,  xiflfe,  unum  argumentum  hoc  fatis  Iit  :  lonismus  isque  vetuftiflimus, 
3,  quo  utitur.  Nam  certe  diu  ante  Cxfariana  tempora  lonismus  &  Do- 
5,rismusin  feriptis  deferat.  In  qua  fenrentia  Voflium  fui ffe  notum  eft, 
cujus  &  is  Codex  poftea  fuit  :  Huic  vero  dudum  a  Menagio  refponfum 
eft  de  Ionis  mo.  Et  A  ret  acum  quidem  neque  vetuftiftimum  effe  ,  neque 
diu  ante  Ccefariana  tempora  fcripfifle,  uno  argumento  conficitur:  Sci¬ 
licet  antidoto  theriaca  notiflima  utitur  eamque  Mitbridatjcam  appellat, 
(cap.decurat, Epilepfc)  Porro,  ut  etiam  illud  adjiciam 5  Celtas 

mitti  debere  ,  nifi  fi  delirium  A  fept-i  transverfi  morbo 
fieri  conftet.  Et  cum  brevifiimx  fint  in  hoc  morbo  re- 
mifliones  asgri  viribus  per  cibum  quamprimum  confu- 
lendum  efie  :  Cibum  autem  humidum  efie  debere  ,  & 
forbitionem  quidem  utilem  efie  in  qua  decocta  fint  her¬ 
ba:  ex  iis  quae  urinam  moveant  &  facile  digerantur  ,  ut 
funt  Satureia  &  Anethum  &  Apium.  Olera  quoque  illa 
convenire  qua;  lenia  funt  ,  &  mollem  alvum  prae  fiant , 
fed  his  omnibus  circa  morbi  judicationem  parcius  uti  o- 
portere:  Si  verd  diutius  trahat  aegritudo ,  etiam  illa  da¬ 
re  qua;  ex  tritico  fiunt ,  in  quibus  nonnunquam  carnes 
aliquas  ex  imbecillifllmis  incoquere  utile  erit ;  verum  mul- 
fo  &  omnibus  vinofis  abftinendum  efie  ,  nifi  magna  im¬ 
becillitas  urgeat.  Capiti  vero  oleum  acerbum  vel  rofam 
adhibere,  quibus  fi  aegri  locutio  deficiat,  etiam  hedera: 
vel  polygoni  fuccus  adjedtus  fit  ,  vel  oleo  in  quo  fer- 
pylli  coma  incocta  fit  uti  ;  &  fi  vehementius  delirium 
eft  ,  oleo  in  quo  peucedanum  &  fpondylium  decocta 
fint,  adje£to  aceto,  caput  implere  ,  maxime  in  ipfo  ac- 
cefiionis  impetu  ,  tum  etiam  frigida  caput  perfundi  de¬ 
bere:  Ad  furorem  leniendum  utile  efie  fi  pofca  aut  aqua 
in  qua  conyza  decocta  fit  ,  facies  foveatur  ,  deinde  fi 

cenan- 

vocari  feribix  ,  qua?  quidem  appellatio  a  recentoribus  Graecis  eft.  Nam 
qui  antiquiflimis  KsAtz/  fuere,  illos  Taxaro^  apud  Callimachum  primum 
vocatos  efle  reperietis-,  au&ore  Spanbemio  j  (ad  Hymn.  in  Delum.) 
quod  cum  iis  probe  confemit  qna?  tradit  Paufanias  in  Atticis.  Tandem 
a  recentioribus  Tuteoi  vocantur,  ut  apud  Appianum  initio  Belli  Hifpan. 
(Edit.  Parif.  pag.2^.)  KcAtjI  ocvt  YottX<knq  «  x)  r#SAAo/  NTN  ea&fUpfdJwmf 
omnino  ut  apud  Aretaeum  TKfA7i«  ,  «'/ NYN  xuXeiyz&i  Tcb&oi.  Sic  in  paralle¬ 
lis  minoribus  qui  Plutarcho  tribuuntur ,  apud  Galenum  quoque  de  Anti¬ 
dotis,  Callimachi  Scholiaften  ,  aiiosque  fexcentosex  recentioribus  nomen 
T&xtsw  invenietis,  minime  vero  apud  vetufliffimos  GrsecQs.  (V,.  VofT.  in 
Catuli.)  Haec  certe  fummos  illos  Grammaticos  &  Criticos  decuit anim- 
advertilTe  $  ut  illa  taceam  qug  ex  Araxi  medicina  ducuntur  argumenta. 

eenanthino  'aut  crocino  unguento  caput  &  nares  imple¬ 
antur:  At  fi  furor  &  vigilias  vehementius  urgeant,  tum 
fomnum  ,  rofa  fola  aut  amaracino  oleo  cum  hederx  vel 
ferpylli  fucco  ,  vel  etiam  meliloti  deco&o  ,  ad  caput 
adhibitis ,  arceffendum  effe :  Ad  id  valentius  etiam  effe, 
fi  papaver  ex  oleo  deco&um  Capiti  imponatur  ,  vel  fi 
eodem  aqua  decofto  ,  ex  ea  aqua  caput  &  os  foveatur. 
Valentifiimum  denique  remedium  fore,  papaveris  lacry- 
mam  fronti  inducere  ,  &  illa  nares  atque  etiam  aures  im¬ 
plere  :  neque  inutile  effe  pedes  ex  oleo  leniter  contre&are, 
&  caput  &  aures  leviter  fcalpere,  quo  utique  fadto  etiam 
ipfx  ferte  mitefcunt.  Ad  mentem  componendam  ea  quo¬ 
que  coram  exhibenda  effe,  quibus  teger  quifquepro  fua 
natura  vel  confuetudine  dum  fanus  fuerat,  maxime  de¬ 
lectabatur.  At  fi  praecordiis  vel  abdomini  tumor  vel  in¬ 
flammatio  fubfit  ,  vel  etiam  jecur  aut  lien  affe&um  fu¬ 
erit  ,  haec  quidem  Cataplafmatibus  &  unguentis  idoneis 
&  cucurbitulis  applicatis  curanda  fore  i  alvum  quoque 
fepiiis  ducendam  effe  •>  propter  delirium  etiam  Crines  ton¬ 
dere,  &  ad  verticem  admota  cucurbitula ,  fanguinem  inde 
detrahere  prodeft,  fic  tamen  ut  levis  cucurbitula,  Grteci 
xoiqtw  appellant ,  inter  fcapulas  prius  applicetur :  Si  nau- 
fea  ftomachus  laboret ,  Abfinthii  fuccum  dari  debere  *  fi 
vero  ardore  tentetur,  tum  lac  cum  aqua  temperatum  da¬ 
ri  ,  &  fi  fitis  magna  &  ardor  vehementior  fit,  etiam  a- 
quam  frigidam,  fed  parva  tamen  copia  exhibendam.  At 
fi  in  cardiacum  incidat  aeger  ejus  imbecillitati  per  vinum 
celeriter  fuccurrendum  effe :  qualem  quoque  medicinam, 
ut  id  obiter  adnotem ,  iis  quibus  fub  febre  &  delirio  al¬ 
vus  foluta  effet,  olim  ab  Hippocrate  praeceptam  effe  re- 
perio  (l).  Et  fi  denique  morbus  in  longinquitatem  produ¬ 
catur 

iatur>  &  in  praecordiis  .nullus  tumor  fubfit  ,  caput  ve¬ 
ro  folum  affici  videatur,  tum  fiepius  lavandum  corpus  , 
&  caput  imprimis  perfundendum  fore  ait.  Sic  ille  lucu¬ 
lentus  au&or,  qui  ex  omnibus  veteribus  ,  fi  forte  Cae¬ 
lium  Aurelianum  excipiatis  ,  &:  varios  cafus  qui  xg ro¬ 
tantibus  incidunt,  &  illorum  curationes  fubtiliffime  tra- 
didiffe  cenfendus  eft.  Hsec  quidem  de  Aretsco,  ejufque 
curandi  ratione  difta  fufficiant.  Et  jam  videor  mihi  cur¬ 
riculi  mei  menfuram  confeciffe  •>  illorum  utique  fenten* 
tiis  hucufque  comprehenfis  ,  qui  ad  medicorum  vete¬ 
rum  Claffem  priorem  referri  poffie  videntur  :  *  Reflant 
autem  ex  Latinis  quidem  Cxlius  ,  ejufque  remulus  Q- 
£tavianus  vel  Theodorus,  ex  Graecis,  Galenus  &  cun- 
fti  pofteriores  j  ut  de  Arabibus  taceam  ,  quorum  quan¬ 
tus  fit  numerus  adhuc  ignoro.  Sed  fi  omnia  perfequi  vel¬ 
lem  ,  extra  illos  fines  longius  excurrendum  effiet ,  qui¬ 
bus  Exercitationes  hujusmodi  concludi  debent  ;  Ergo 
hic  tandem  confiftam;  &  pro  corollario  opufculi,  phre¬ 
nitidis  curationem  illam  lingularem  vobis  proponam, 
quam  in  nofocomio  quodam  alicubi  faftam  fuiffe  Foetae 
fingunt 

Kcivy  Tra g  jcA urfy  J)JV  C P§zvot&Ji£ 

K el/fyoi ,  vovovv  cL7nryJSbL<nx,v* 


JcAmjs  yctp  o  'roXpti r\jm  A vocnjs 
Ka)  t  kvoLiodyrov  7HLVto$  vA 
IIA jjyoi'  £  cLfjMpoTzpois  \yiml  cbt@*  ’  cu$  o  oujtjSv 
EypSTD,  T  /  (n3  v'.7vov  ttouAus  kIttos. 


Re- 


(m)  Anthol.  Gra?c.  p.  9$.  Edit.  Brodsi. 

(n)  h  v7rvov,  Brodaeus. 

(*)  Cadius  Aurelianus  Acut.  1.  9.  Odlavianus  Horatian.  vel  Theo- 
<3or.  Prifcian.  initio  lib.  Secundi.  Galen.  in  Ifagoge,  &  in  Meth.  me- 
dend.  &c.  Quid  Yero  Gariopontus  habeat  nefcio,  nam  illius  libros  nura- 

Reliquum  eft,  iit  fi  quod  ertatum iii  hoc  commenta 
riolo  fit  admifium,  veniam  ejus  a  vobisimpetremj  quani 
me  facilius  habiturum  fpero  ,  fi  cognofcatis ,  me  pere¬ 
gre  redeuntem  librorum  meorum  ope  deftitui ,  &  multa 
quae  ih  praefens  propofitum  olirii  commentatus  r 
nunc  fere  memoriter  fcribere  coadtum  efie. 

